ڈاکٹر شیر شاہ سید

ڈاکٹر شیر شاہ سید   مشہور افسانہ نگار تے گائنی ڈاکٹر  نیں ۔پاکستان وچ گائنی دے شعبے لئی انہاں دیاں  خدمات ناقابلِ فراموش نیں ۔ کوہی گوٹھ ہاسپٹل  دا منصوبہ تے تکمیل ڈاکٹر شیر شاہ سید دی طبی خدمات وچ  نمایاں ترین  کارنامہ ہے۔ http://koohigothhospital.org


 حالاتِ زندگی 
ڈاکٹر شیر شاہ سید  26 مارچ،1952ء نوں  ابوظفر آزادhttps://www.express.pk/story/111820/تے عطیہ سید المعروف  ڈاکٹر عطیہ ظفر  سید  دے گھر پیدا ہوئے ۔ انہاں دے اجداد بنگال توں سن۔ انہاں دی والدہ نے شادی دے بعد وی تعلیم نوں  جاری رکھدے ہوئے ایم بی بی ایس کیتا تے  اپنے اٹھ بچےآں نوں وی ی ایسے شعبے وچ تعلیم دلوائی ۔ والد نے  عطیہ اسپتال دے کول میڈیکل اسٹور کھولیا تے غریباں نوں مفت دوائیاں دین تے انہاں دے روزمرہ دے مسائل حل کرن لگے۔ لہٰذا سماجی خدمت تے  مسیحائی ڈاکٹر شیر شاہ سید نوں ورثے وج ملی ۔ ڈاکٹر  شیر شاہ سید نے ڈاؤ میڈیکل کالج سندھ توں  میڈیکل دی تعلیم مکمل کیتی تے بیرون ملک اسپشلائززیشن لئی چلے گئے ۔ گائنی دے شعبے وچ اعلیٰ ڈگری حاصل کیتی تے پاکستان آ کے اس شعبے وچ  خاص طور اُپر فسٹولا دے علاج لئی بہت عملی اقدامات کیتے ۔ کوہی گوٹھ پراجیکٹ تے  پھر کوہی گوٹھ ہسپتال دی تکمیل اُپر کم کیتا ۔ 

 ادبی خدمات 
ڈاکٹر شیر شاہ سید  اک بہترین افسانہ نگار وی نیں۔ اب تک  انہاں دے کئی افسانےآں دے مجموعے تے ناول شائع ہو چکے نیں ۔  نیز  گائنی دے شعبے وچ وی انہاں نے بہت ساریاں رہنمائی  کتاباں اردو وچ لکھیاں نیں۔ انلہاں دے ناول تے افسانےآں دے مجموعے درج ذیل نیں۔
 دل کی وہی تنہائی
 جس کو دل کہتے ہیں 
 دل کی بساط
 دل میرا بالا کوٹ 
 دل ہے داغ داغ
 دل نے کہا نہیں 
 غبار
 چاک ہوا دل 
 دل ہی تو ہے 
 کون دلاں دیاں جانے  
 وہ صورت گر کچھ خوابوں کا 
 جو دل نکلے تو دم نکلے

انہاں کتاباں توں حاصل شدہ آمدنی وی کوہی گوٹھ ہسپتال دے مریضاں دے علاج اُپر خرچ کیتی جاندی ہے ۔  پاکستان میں 2002ء دے زلزلے تے  2010ء دے سیلاب وچ ڈاکٹر شیر شاہ سید نے متاثرہ علاقےآں وچ اپنے ساتھی ڈاکٹراں دے نال دن رات کم کیتا تے  بہت ساریاں  قیمتی جاناں نوں بچان وچ کامیاب رہے ۔

حوالے

گٹھ:کراچی دیاں شخصیتاں
گٹھ:پاکستانی شخصیتاں
گٹھ:کراچی دے لکھاری
گٹھ:اردو افسانہ نگار
گٹھ:1952ء دے جم
گٹھ:پاکستانی ہمدرد عوام
گٹھ:زندہ لوک